JohanHeinsen/ENO huggingface dataset:
Odense Adresse-Contoirs Efterretninger, 1792-04-02
Hamborg, den 27de Mart. Til Efterretningerne om det paa Kongen af Sverrig tilsigtede Mord kan endnu lægges følgende: Ankarstrømskal fordum have været Fændrik ved Garden, et liderlig Menneske, som Kongen kort tilforn skal have beviist den Maade, at befrie ham fra sin Landflygtighed i Gothland, Førend han blev arresteret, blev om Morgenen udsat en Belønning paa 10000 Daler paa hans Opdagelse, og paa hans virkelige Overlevering i Justitiens Hænder en Premie paa 25000 Daler Species. J Forhøret har har foregivet, at der var skeet ham Uret i en Proces, hvorfor han havde villet hævne sig ved denne afskyelige Gierning. Complottet er forskrækkelig, og skal bestaae af nogle og 40 Personer. To Timer førend Kongen gik til Ballet ved Aftenmaaltidet, blev han i de meest levende Udtryk ved en Billet uden Navns Underskrivt advaret om ikke at gaae derhen. Men just derfor gik han derhen. Da man inqvirerede efter Brevets Forfatter, angarOberstlieut. Liliehorn sig, men blev arresteret, fordi han ikke havde sat sit Navn under. Da Portene for Stokholm, bleve sperrede, saa afgik Courererne først paa 3die Dag med Efterretningerne.
Odense Adresse-Contoirs Efterretninger, 1792-04-02
Stokholm, den 23de Martii. Kongen har havt en god og rolig Nat. Hævelsen formindskes.
Odense Adresse-Contoirs Efterretninger, 1792-04-02
Kiøbenhavn, den 30te Martii. Med sidste svenske Post har man her faaet den Efterretning, at følgende ere i Stokholm arresterte: General Grev Frederich Horn, General Baron Picklin, Capitain Ankerstrøm, Grev Ribbing, Grev Claes Horn, Baron Kurd, Kiøbmand Biørkmann, Raadmand Algreen, Notarius Eenhorn, Ritmester Chrenskiold, Oberstlieutenant Lillienhorn, Lieutenant Trolien, Baronerne Bielke, som har taget Gift ind og er død, Parliskeuw og Ørenschiold, samt Præsten Herpelius.
Odense Adresse-Contoirs Efterretninger, 1792-04-02
Førstkommende Søndag den 1ste April bliver anlagt Hofsorg for den afdøde romerske Keiser, Leopold den 2den, som bæres i 4 Uger.
Odense Adresse-Contoirs Efterretninger, 1792-04-02
Sundet er endnu opfyldt med Driviis. Der ere allerede den 27de ankommen 13 engelske og 2 hollandske Skibe i Sundet. Natten imellem den 24de og 25de i d. M. blev den hollandske Smakke de wakende Hop, ført af Capitain Ebbe Siehold, saaledes overseilet af Skibet Sally, som føres af Capitain George Herr, 2 Mile O. S. O fra Skagen, at det i saa Minuter fank; Skipperen med 3 Mand blev bierget af Engelskmanden. J Helsingborg skal ligge mange Passagerer, men faae ikke Tilladelse at afreise.
Odense Adresse-Contoirs Efterretninger, 1792-04-02
Ved Tallotteriets 524 Trækning i Altona udkom No. 14, 58, 90, 60, 8.
Odense Adresse-Contoirs Efterretninger, 1792-04-02
Odense, den 2den April. I Gaar Aftes har et ungt Menneske, navnlig Kummer, med en Pistol skudt Qvarteermester Toldstrup. - Til liden Ære for Mennesket er denne Ulykke virkelig skeet, og ikke digtet eller proforma, thi saadanne Kunster forstaae ligefrem Folk sig ikke paa.
Odense Adresse-Contoirs Efterretninger, 1792-04-02
Paa Onsdag prædiker Hr. Høyberg, Coll. Sch., i St. Knuds Kirke, og paa Torsdag og Fredag de Herrer, Præster selv i Byens Kirker.
Odense Adresse-Contoirs Efterretninger, 1792-04-02
Den 30te Marti lod Skrædermester Sr. Fohns i FrueKirke døbe en Datter, Mette Marie. Fadderne vare: Mad. Waitlev, Jfr. Waitlev, Sr. Lundhoff Bedemand, Sr. Holm Giørtler, Sr. Waitlev Feldbereder. Idag lod Mr. Greemann af det tydske Skuespil, i St. Hans Kirke døbe en Søn, Carl Henrich. Fadderne vare: Frue Kammerherreinde Juel, Frøken Bloch, Hr. Kammerjunker von Krogen, Hr. Major von Bassevitz, Hr. Lieutenant von Rømmeg, Hr. Lieutenant Fabritius von Tengnagel.
Odense Adresse-Contoirs Efterretninger, 1792-04-02
(Jndsendt) Da jeg tilegnede Hr. K. v. d. J mine Gravensteener, ventede jeg mindst at Boghandler Kristian Jversen vilde melde sig som min Contrapart, Men tænk, i hans Avis No. 26, træder han frem med sit sædvanlige Sprog, og giver os et nyt Beviis paa, at han vedblivende segter for den første Rang blandt Grovhedens og gemeene Udtryks Fædre. Jeg skal her Ord for Ord, med mine ved føiede moderate Anmerkninger, anføre hvad han har sagt i Avisen, og samme lyder da i al Ære og Respect saaledes:
Odense Adresse-Contoirs Efterretninger, 1792-04-02
Det Nyeste fra Odense er, at man i denne Tid har seet her baade i Qvart og Octav endeel anonyme Vaas fra den Faberske Presse a), blandt hvilket man endog seer et Titelblad prydet med 2 Personer b), som maaskee skulle forestille Forfatterens og Forlæggerens Portraiter c), hvoraf den fornuftige Deel af Publikum d) næsten har sluttet sig til, at nogen maatte være brækket ud af Daarekisten e). Men det maa dog nok kun være en Candidat til samme, som giør Prøve, i Forventning af at komme der f). Jmidlertid da sligt taabeligt Vær af Pøbelagtigheder g) ikke kunde behage disse Avisers Læsere, vil man af Ærefrygt for samme, ikke heller anføre noget videre deraf h). - Foragt er saadanne usle"Smøreriers visse Løn, og Renovationsvognene deres Udødeligheds sidste Befordring! i) a) Er Vaas en Sammenblanding af alle Slags -, maa samme have været en saa smagelig Ret for Hr. Boghandleren, at han har snap vet det allene, siden jeg og mange flere kunne forsikkre, at vi aldeles intet have seet deraf. b) Dette skal nok sigte til mine Gravensteener, hvorpaa Hr. K. v. d. A. staaer aftegnet med en Posefuld Dramaturgie, høilange Ører og en ræveagtig Underdeel. c) Jversen har maaskee her drømt sig selv til Forlægger, for at giøre sin Slutning antagelig, siden det langerede og ræveagtige Portrait just findes bemerket med K. v. d. J.b) Jeg gad vidst, om Boghandleren tegner sig selv med i denne Klasse, e) Den beskyldning Jversen her giør mod den fornuftige Deel af Publicum, røber en mageløs Dristighed; thi ved hans bestemte Udtryk, den fornuftige Deel, bliver enhver, som ei tænker overeensstemmende med det han har anført i Avisen, erklæret for ufornuftig og da jeg næsten tør troe, at netop de Fornuftige i denne Deel undsee sig ved at tænke som han, saa har han fornærmet Mængden, og efter min Mening enten burde bede det fornuftige Publicum om Forladelse, eller betale et Lod Sølv for sin Uartighed. f) Anviisningen røber en christelig Tænkemaade; og til Giengieldelse derfor vil jeg med Fornøielse ved Leilighed recommendere Hr. Boghandleren en Plads i Tugthuset, da jeg af den Kiendskab jeg har tilham, er overbeviist om, at han i lang Tid har været værdig dertil. g) Her gaaer Jversen ind i Gadedrengenes formeentlige Rettigheder; hvorfore disse formodentlig tage deres Ret forbeholden imod ham, til Afgiørelse paa passende Tid og Sted. b) En smuk Compliment til Læserne, naar han baade forud og i samme Øieblik legger de væmmeligste Ting for dem. 6) Her taler Jversen af egen Erfarenhed; her er han i sit rette Fag; Dette Sprog har i mange Aar udmerket ham, og ofte givet ham Anledning til indbildte Seiervindinger, i det han er bleven sidst paa Kamppladsen, siden den Fornuftige de fleste Gange begegner saadanne ække Grovheder med Foragt og Tanshed. Læserne undskylde gunstigen, at jeg, for at vise Nødvendigheden af mine gjorte Anmerkninger, har anført Jversens foragtelige Talemaader, Ord til andet, ligesom de stode i hans Avis Fyen, den 2den April 1792.
Odense Adresse-Contoirs Efterretninger, 1792-04-02
Avertissements. Den ny anordnede Confirmationsbøn faaes paa Adressecomtoiret for 2 s.
Odense Adresse-Contoirs Efterretninger, 1792-04-02
Ved høi og gunstig Tilladelse har jeg den Ære førstkomM. mende Fredag her paa Klubsahlen, for det høie Klub Selskab og andre honette Personer, som gunstigst ville under mig nogen Understøttelse, at opføre en Jnstrumental- og Vocal-Concert: Abels Død, af Ramler, med Musik af Rolle. Concerten begynder om Aftenen Klokken 6 1/2 Slet præcice, Entreen er 3 Mark dansk pro Persona, og kan billetter til samme hos mig behagelig imodtages fra i Morgen Eftermiddag Klokken 4 Slet af indtil samme Tid paa Fredag. Jeg anbefaler mig paa det Bedste hos det høie Publicum og lover at anvende al muelig Flid, for at opfylde dets Forventning af bemeldte store og smukke Stykke. Johann Roi Odense Musikdirecteur ved det tydske Skuespilselskab logerende i d. 2. April 1792. No. 241 paa Vestergade.
Odense Adresse-Contoirs Efterretninger, 1792-04-02
Natten imellem den 30te og 31te Martii, er hos Gaardmanden Jver Madsen i Høibye paa Hollufgaards Gods skeet Jndbrud igiennem 2de Vægge, først til en Kielder, og siden derfra til næste Stue, hvor Tyven har opbrækket saavel Skabe som Kister, og deraf bortstiaalet endeel Bancosedler og klingende Mynt, samt 4 Stykker Sølvskeer, Merket J. J. S.) og J. H. D., en rund dito, Merket J. H. D., et Par dito Spænder, ligeledes Merket J. H. D., og et Par dito Knapper, Merket C. J. S., desuden adskillige Sorter af Konens Gangklæder, og 3 Stykker af Mandens Hørgarns Skjorter, Merket J. M. S., med mere. Dersom nogen kunde give tilforladelig Oplysning om dette grove Tyverie, og vilde anmelde det paa Hollufgaards Skriverstue, saa at Gierningsmanden derefter kunde opdages, udlover Jver Madsen derfor en Douceur til Angiveren, hvis Navn, om forlanges, skal blive fortiet. Jmidlertid erindres alle Vedkommende ved Færgestederne her i Landet, ikke at overføre nogen Fremmed eller ubekiendt Person, som ei er forsynet med rigtig og vedbørlig Paas. B. Feilberg, Hollufgaard d. 2 April 1792. Fuldmægtig ved Godset.
Odense Adresse-Contoirs Efterretninger, 1792-04-02
Crocurator Faber i Odense har i Commission at udsætte P. 3 a 4000 Rdlr. førstkommende 11te Juni, enten samlede eller adskilte, imod vedbørlig Sikkerhed og gangbar Rente, efter de udstædende Gieldsbevisers Natur.
Odense Adresse-Contoirs Efterretninger, 1792-04-02
Skipper Anders Hansen her af Odense agter i Ugen efter Paaske at afseile til Kiøbenhavn, og medtager Fragtgods og Passagerer, hvorom vedkommende behager at melde sig hos Skipperen selv. Imod tilstrækkelig Hypotek, forlanges 300 Rdlr. til Laans en deten strax eller 11te Junii, paa Vexelobligation eller simpel Obligation og lovlig Rente; Capitalen betales igien om forlanges 11te December førstkommende. Førstkommende Langfredag bliver ved Eybye Mølle skudt efter en i Skive, paa en Fedekalv, med sædvanlige Conditioner.
Odense Adresse-Contoirs Efterretninger, 1792-04-02
Onsdagen d. 11 April førstkommende om Eftermiddagen Kl. Slet, bliver efter foregaaende Dom og Jndførsel foretaget første Gang offentlig Auction over en Gaard i Nørregade Docter Musæi Gaard kaldet, forrige Viinhandler Sr. Christian Giedding i Odense tilhørende, imellem Johannes Schmidts Gaard paa den syndre og Dandse=Strædet paa den nordre Side, bestaaende af følgende Bygninger m. v. a) Bygningen til Gaden som bestaaer af 17 Fag 2 Etager med en liden Kielder under, og den forreste Sides underste Etage til Gaden er Grundmuur, med Jndkiørsel paa b) En Tilbygning til Gaarden bestaaer af 7 Fag en Etage Muur og Bindingsværk, indrettet til Kiøkken, m.v.c) En Side: Bygning, paa syndre Side, som bestaaer af 12 Fag 2 Etager, Muur- og Bindingsverk, indrettet til Kiøkken, Bryggerhuus, og 2 Kammere i underste Etage, og oven paa indrettet til Kamre. d) En Tverbygning, som bestaaer af 14 Fag, en Etage Muur og Bindingsværk indrettet til Vognremisse, Hestestald og et rummeligt Tørve eller Brændehuus, hvorved er en liden Hønsegaard. e) Et reelt Gaardsrum og en smuk Haugeplads. Auctionen holdes paa Odense Raadstue; hvilket herved i eet og alt til Liebhavernes Efterretning bekiendtgiøres. Odense den 26de Martii 1792.
Odense Adresse-Contoirs Efterretninger, 1792-04-02
Bekiendtgiøres herved at over afgangne Kiøbmand Jørgen Andersens udi Stige Bye ved Odense efterladte Eiendoms Gaard med sit Tillæg vorder udi samme hans fra døde Gaard i Stiege endnu 4de og sidste Gang offentlig Auction foretaget Løverdag Formiddag Klokken 10 Slet den 7de April førstkommende; Hvorved tiener Liebhaberne, ligesom ved forrige Auctioner er anmeldet, til Underretning: at Gaarden, som i Brandkassen er forsikret for omtrent 3000 Rdlr., bestaaer af 4 gode og forsvarlige Bygnings=Længder, samt et Sidehuus, i alt 91 Fag Muur- og Bindingsverk, indretter deels til Avlings- og deels til Kiøbmands Brug, har en smuk indplanket Hauge, ligger beleiligt ved Stranden for en Skipper eller søefarende Mand, og er denne Gaards Eiendom i Marken af Hartkorn Ager og Eng 3 Tønder 4 Skiepper, 1 Fkr. god Jord, bestaaende i 4 indhegnede Løkker, Agerjord, omtrent til 47 Tønder Udsæd, samt et Overdrev paa 10 Td. Land, der alt af Fælledskabet er udskiftet, foruden nogle Eng maal, som er anslaaet til 11 Læs Høe aarlig Afgrøde; og ligger endnu til Gaarden 5 Huse i Stiege tilligemed dertil hørende Gaards- og Haugepladser; thi ville Liebhaberne behage ermeldte Tid og Sted at møde, hvor Auctions=Conditionerne endvidere vorde bekiendtgjorte, og ellers forinden kan hos mig til Eftersyn bekommes. Odense J. J. Mylius, d. 29 Martii 1792. Auctions-Directeur.
Odense Adresse-Contoirs Efterretninger, 1792-04-02
De som har Lodsedler ufornyede til 2den Classe af min Collection, ville inden denne Uges Udgang besørge samme fornyede, siden de ellers vorder anseet som frafaldne, og til andre overladte. Odense den 2den April 1792. L. Riissing.
Odense Adresse-Contoirs Efterretninger, 1792-04-02
Formedelst Forandring af Boepæl agter Hr. Oberstlientenant von Dorrien ved offentlig Auction i sin iboende Gaard paa Korsgaden her i Odense den 23de hujus og efterfølgende Dage at bortsælge endeel Meubler, saasom Mahogoni Speile og Commoder, et ottedags Taffeluhr, 6 Damastes Lehnestole, en Karet og 3de Køer &c., Linnet, Sengeklæder, samt alle Slags Kiøkkentøi og Boehave, hvorover trykte Catalogi i Forveien ere at bekomme i bemeldte Hr. Oberstlieutenantens Gaard fra den 13de hujus; Hvilket herved til behagelig Efterretning for Liebhabere bekiendtgiøres. Odense den 2den April 1792. gives hermed for alle og enhver tilkiende, at ifølge Skifteforvalternes Begiering bliver Løverdagen den 24de Marts førstkommende om Eftermiddagen Kl. 3 Slet foretaget 1ste Auction over afg. Stads=Chirurgus David Tiedkes Stervboes Gaard beliggende i Graabrødrestrædet under No. 212 og bestaaer til Gaden af 13 Fag 2 Etager, Muur= og Bindingsværk, med Kielder under, en Sidebygning 16 Fag 1 Etage af Muur og Bindingsværk, en Tværbygning 17 Fag 1 Etage af Muur og Bindingsværk med Jndkiørsel, i Gaarden et godt Vandsted med Pompe, samt hosliggende Hauge. Over bemeldte Gaard foretages 2den Auction den 31te hujus og 3die og sidste Auction den 7de April næstkommende om Eftermiddagen Kl. 3. Slet. Thi ville de Lysthavende indfinde sig til bemeldte Tid og Sted. Odense den 20de Marti 1792. L. M. Bendz.
Odense Adresse-Contoirs Efterretninger, 1792-04-02
Efter Begiering af Hr. Procurator Faber og Tobaksfabritør Hr. Ørnstrup, som Opbudsmænd i Kiøbmand Erich, Christian Schows Boe, bliver foretaget første Auction den 3die April førstkommende, over følgende Boets Eiendomme: 1) En Rytterbraque uden for denne Byes Vesterport under No. 358, beliggende imellem Lars Møller Urtemands Bopæl paa den vestre og Peder Bagers Bopæl paa den østre Side, bestaaende af 4 Fag til Gaden og 4 1/2 Fag til Haugen, Muur- og Bindingsverk, indrettet til en Stue paa 3 Fag, en Gang og en Stald, hvortil ligger en Hauge. 2) En Tolvtepart udi Jagten, Ebenezer kaldet, drægtig 12 1/2 Commercelæst, som føres af Skipper Christen Jørgensens Søn i Stige, og sælges med al den Andeel, som denne Tolvtepart har i Skibets Jnventarium og Tilbehør. 3) Ligesaa en Sextendepart i Jagten, den unge Henrich kaldet, drægtig 11 Commercelæster, og føres af Skipper Peder, Andersen i Stige. 4) Ligesaa en Sextendepart i Jagten, St. Maria kaldet, drægtig 12 1/2 Commercelæst, og føres af Skipper Christian Ritz i Stige. Auctionen holdes i Kiøbmand Schows Gaard om Eftermiddagen Kl. 2 Slet, og forinden ere Auctions=Conditionerne at faae til Eftersyn hos Procurator Faber; Hvilket herred til Liebhabernes Efterretning bekiendtgiøres. Odense den 23de Marti 1792. L. M. Bendz. bravenstener til Hr. K. v. d. J for No. 2 Billag, E til Dramaturgien. No. 1, har nylig forladt Pressen, paa Adressecomtoiret, hvor samme, til Bedste for Syge og Sengeliggende, sælges for 4 s.
Odense Adresse-Contoirs Efterretninger, 1792-04-06
Odense, den 6te April. Fra Sognepræsten ved Frue Menighed her i Byen, Velærværdig Hr. Seidelin, er indkommet følgende, som ved Jndrykkelse i disse Aviser er begiert at maatte bekiendtgiøres. Dersom enhver ædel Handling til Exempel, Opmuntring og Opvækkelse for andre fortiener en Bekiendtgiøelse for det Høistærede Publicum, saa anseer jeg det ikke for at være overflødigt hermed at indberette, at jeg sidstafvigte Mandag under en ligesaa stor Forundring som levende Følelses Opvækkelse hos mig blev overrasket ved en uformodentlig Tilbringelse fra en Ubenævnt, som skal boe her i Frue Sogn, men ikke vil have sit Navn bekiendtgjort, af et Sølv=Døbefad, som herefter ved enhver Daabs hellige Forretning skal bruges. Paa den bageste Side af Bunden i dette Døbefad er i Sølvet allene øverst indgravet disse Ord: Givet af en Synderinde til Guds Ære, og neden ved Sølvets Vægt 177 Lod 3 1/2 Qvintin tilligemed Beregning over alt hvad dette Fad har kostet at forfærdige, nemlig 148 Rdlr. 1 Mk. 6 s. - At denne saa rige Gave vist nok geraader den ubenævnte, men gudfrygtige Giverinde til sand Hæder, derom kan saa meget mindre tvivles, da det at Skiænkelsens Maade er klart, at hun hermed ikke har søgt forfængelig Ære eller gjort dette for at ansees af Mennesker, da hun udtrykkeligen har befalet, at hendes Navn skal forties og blive skiult, men allene med Hensigt til en værdig Udbredelse af Guds Ære og hans udvortes Tilbedelses Fremme, hvorfore hun saa meget høiere vil blive anseet i den Allerhøiestes Øine, skiønt hendes Navn bliver skiult herpaa Jorden - Ja hendes Navn være velsignet af Gud, og blive i en stedsevarende og velsignet Jhukommelse i Frue Sogn, Odense den 4de April 1792. C. Seidelin.
Odense Adresse-Contoirs Efterretninger, 1792-04-06
Kiøbenhavn, den 2den April. Løverdagen den 31te Martii, var det Kongel. Maler Billedhugger= og Bygnings-Academie forsamlet under Præsidio af Hs. K. H. Arveprinds Frederich. H. K. H. blev af Academiet in Corpore modtaget nede ved Opgangen, og ledsaget igjennem Skolerne, hvor Høistsamme med megen Opmerksomhed betragtede Elevernes Arbeide, og i de naadigste Udtryk tilkiendegav sit bifald derover. J Forsamlingssalen og Bibliotheket var adskilligt Arbeide af de ældre Elever opstillet, som Hs. K. H. ligeledes med Fornøielse tog i Øiesyn. - Efterat Academiet havde taget Sæde i den store Firgursal, behagede Hs. K. H. at lade fremkalde de Elever, som i afvigte Aar vare tilkiendte Premier og Medailler, og som hver for sig nød den Naade at modtage sin Belønning af Hs. K. H. Haand, og blev da uddeelt Guldmedailler til 4 og Sølvmedailler til 6 Elever.
Odense Adresse-Contoirs Efterretninger, 1792-04-06
Den 6te Januari d. A. er Sognepræst Hr. Mathias Ling allernaadigst beskikket at være Sognepræst til Jnd vigens Præstegield i Bergens Stift; Herredsfoged Hans Jacob Lindahl forundt Bevilling at være Ober= og Underrets=Procurator i Danmark. Den 13de ejusdem er Feldtpræst Hr. Johan Christian Biering beskikket til Sognepræst for Sønderboe Menighed paa Fanøe under Riber Stift; residerende Capellan Hr. Severin Møller ligesaa for Brande Menighed i samme Stift: Erich Christian Müller forundt Bevilling at være Ober og Underrets=Procurator i Nørre-Jydland. den 20de ejusdem er Capellan Hr. Peder Jacobsen confirmeret at være Sognepræst for Brændekilde og Bellinge Menigheder i Fyen; Studiosus Hans Brandt ligesaa at være Capellan pro Persona for Aal Menighed i Riber Stift Studiosus Frederich Lund ligesaa til Tønset Præstegield i Aggershuus Stift. Den 3die Februari er Sognepræst Hr. Niels Schyth beskikket at være Sognepræst for Haarslev og Tingjellinge Menigheder i Sielland; Residerende Hr. Jens Groth Krag ligesaa for Junget og Jorum Menigheder i Wiborg Stift; Studiosus Lauriz Baggesen ligesaa at være residerende Capellan i Schive og til Resen Anner; Studiosus Claus Brandt confirmeret at være Capellan pro Persona for Asperup og Roers løw Menigheder i Fyen; Studiosus Jørgen Christopher Strøybierg ligesaa for Sønderbrobye Menigheder i Fyen;
Odense Adresse-Contoirs Efterretninger, 1792-04-06
Cancellie-Secretair og Copiist Jørgen Mandix beskikket at være Registrator i det danske Cancellie. Den 10de ejusdem er Capellan Hr. Christian Frimodt beskikket til Sognepræst for Wallensbech Menighed i Sielland; Capellan Hr. Holger Kierulf ligesaa for Balling og Wolling Menigheder i Wiborg Stift; Studiosus Christian Wad ligesaa at være residerende Capellan for Nørre Sogns Menighed i Wiborg. Den 17de ejusdem er Feldtpræst Hr. Johan Henrichsen beskiskikket at være Sognepræst for Waalse Menighed paa Falster; residerende Capellan Hr. Jens Kirkebye ligesaa at være Sognepræst paa Anholt under Aarhuus Stift. Den 24de Febr. d. A.
Odense Adresse-Contoirs Efterretninger, 1792-04-06
er Provst Hr. Peder Dybdahl beskikket at være Sognepræst til Lier Præstegield i Aggershuus Stift; Feldte Lazarts=Præst Hr. Johannes Bierk ligesaa til UeschougsPræstegield i samme Stift. Den 2den Marti er Studiosus Johan Jensen beskikket at være Sognepræst for Wester Marie Sogns Menighed paa Bornholm; Docter Philosophia Peter August Wedel ligesaa at være Vicepastor til Allesøe og Brobye Menigheder i Fyen. Den 9de Marti er Studiosus Andreas Svendsen beskikket at være residerende Capellan i Ebbeltoft; Candidatus Juris Hans Hagerup Falbe beskikket at være Cancellie Secretair; Capellan Hr. Christopher Meyer beskikket at være Sognepræst til Jelsøe Præstegield i Christiansands Stift.
Odense Adresse-Contoirs Efterretninger, 1792-04-06
Den 17de Febr. d. A. er Feldtpræst Hr. Johan Henrichsen, Fohrman beskikket at være Sognepræst til Waalse Menighed, paa Falster. Den 21de Febr. d. A. er Voluntairen i det Kongelige Rentekammer, Andreas Jnqversen, bleven udnævnt til Sognefoged i Kremdorf og Boessleth.
Odense Adresse-Contoirs Efterretninger, 1792-04-06
Korsøer, den 29de Marts Endnu gaae Jsbaade, dog er der Haab om, at Transporten snart skulde kunde skee ved Jagterne, da de sydlige Vinde snart vil rense Beltet for Jis. Jgaar Eftermiddag ankom hertil Hr. Justitsraad og Postsecretair Munk, som paa General=Postamtets Vegne i Dag haver ladet holde Forhør over Skibsfolkene, saavel over dem, som vare paa den forulykkede Baad, som de paa de andre Baade, der kom denne til Hielp; hvorefter han gaaer til Sprogøe, for der paa det nøieste at undersøge og giøre de fornødne Anstalter til at faae den siunkne Postlade bierget; i hvilken Henseende allerede igaar 2de Baade, vel forsynede med de dertil behøvende Linier, Kroge, Lodder og andre passende Redskaber med dertil forsøgte Folk vare afgaaede. Skipperen, som førte den forulykkede Baad, ligger dødelig syg, saa at Forhøret over ham maatte holdes i hans Huus. J Middags ankom Skibscapitain Buckmann, som fra Canal-Compagniet skulle til Sprogøe, for at søge om den forulykkede Postlade, i hvilken det havde 8200 Rdlr. J hvilken Anledning de allerede til den Ende afsendte Folk, blev tillagt Ordre, at skulle vise Capitainen al Villighed, og understøtte hans Foretagende med deres medhavende Redskaber.
Odense Adresse-Contoirs Efterretninger, 1792-04-06
Paris, den 26de Marti. Fra St. Domingo meldes, at der ere ankomne 4 Skibe, som have havt 146 Kanonerere og 225 Soldater om Bord af Regimentet Walsch, og at man daglig venter Resten af 6000 Mand. J øvrigt er Tilstanden bedrøvelig.
Odense Adresse-Contoirs Efterretninger, 1792-04-06
Stokholm, den 27de Martii. Ankarstrøm har allerede to Gange udstaaet Torturen, men skal med fræk Fasthed have erklæret, at ingen Marter i Verden skal bevæge ham til at angive sine Medsvorne. Kniven, der blev fundet i Operasahlen har forraadt ham, thi da alle Smedene blev sammenkaldte, svarede een, at Ankarstrøm havde kiøbt den hos ham, og at den var hans Arbeide. Saasnart Skuddet var skeet, blev Maskeradesalen sperret, alle Tilstædeværende befalede at demaskere sig, og enhvers Navn blev optegnet, hvormed den heele Nat bortgik indtil om Morgenen Kl. 6., da Selskabet først kom ud.